• Tessa Pocock and Marc-André Lachance, Thomas Pröschold, John C. Priscu, Sam Sulgi Kim, Norman P. A. Huner, IDENTIFICATION OF A PSYCHROPHILIC GREEN ALGA FROM LAKE BONNEY ANTARCTICA: CHLAMYDOMONAS RAUDENSIS ETTL. (UWO 241) CHLOROPHYCEAE, J. Phycol. 40, 1138–1148 (2004), doi: 10.1111/j.1529-8817.2004.04060.x
• Ernest E. Angino Kenneth B. Armitage Jerry C. Tash, PHYSICOCHEMICAL LIMNOLOGY OF LAKE BONNEY, ANTARCTICA, doi: 10.4319/lo.1964.9.2.0207
מחזור ביוגיאוכימי
Red Dead Redemption 2
Red Dead Redemption 2 הוא משחק וידאו אקשן-הרפתקאות בגוף שלישי מסוג עולם פתוח בסגנון המערב הפרוע שפותח על ידי Rockstar studios ויצא לאור על ידי Rockstar Games ב-26 באוקטובר 2018 ל-Playstation 4 ול-Xbox One. ב-5 בנובמבר 2019 הוא יצא למחשב האישי. וב-2021 יצא ל פלייסטיישן 5.
המשחק מספר את סיפורו של ארתור מורגן, חבר בכנופיית שודדים בהנהגת דאץ' ואן דר-לינד (Dutch Van Der Linde) ומגולל את סיפורם בארצות הברית של סוף המאה ה-19, שנהפכת למתורבתת יותר ויותר והם חייבים להתמודד עם שקיעת המערב הפרוע תוך ניסיון לשרוד מול כוחות ממשלה, כנופיות יריבות ויריבים אחרים. רבים מאירועי ודמויות המשחק מבוססים על אנשים ומקרים היסטוריים אמיתיים מהתקופה.
המשחק הוא פריקוול למשחק הראשון בסדרה, Red Dead Redemption, והוא מספר את סיפורם של חברי הכנופיה לפני עלילת המשחק הקודם. בעלילת המשחק מופיעות דמויות שכבר הופיעו במשחק הקודם בסדרה, כמו ביל ויליאמסון, חוויאר אסקווילה, דאץ' ואן דר-לינד וג'ון מרסטון, הגיבור מהמשחק הקודם.
המשחק הוכרז ב-2016 אך נדחה מספר פעמים.
ב-30 בנובמבר 2018 נפתחה גרסת האונליין של המשחק.
משחקיות.
Red Dead Redemption 2 הוא משחק פעולה והרפתקאות בסגנון עולם פתוח המתרחש בדעיכת תקופת המערב הפרוע בארצות הברית של סוף המאה ה-19. במשחק יש אפשרות לשחק בגוף שלישי או בגוף ראשון.
גיבור המשחק הוא ארתור מורגן. חבר בכנופיית שודדים. במשחק יש אפשרות לבצע משימות שונות כדי להשלים את סיפור המשחק. השחקן גם יכול לבצע מגוון פעולות כמו ביצוע מעשי שוד (שוד רכבות, חנויות או אנשים), רכיבה על סוסים שאותם יוכל לטפח ולשחק בפוקר, בלאק ג'ק ודומינו. כמו כן במשחק ניתן לבצע פעולות יומיומיות כמו שינה, אכילה ורחצה. במשחק ישנה אפשרות לתקשר עם כל דמות במשחק, מהדמויות הראשיות ועד לאנשים רגילים (NPC). התקשורת עם הדמויות תשפיע על מד הכבוד של ארתור שמשפיע על העלילה המרכזית במשחק ועל תגובות שהוא יקבל מהדמויות שסובבות אותו, לדוגמה: אם ארתור יחליט לברך דמות, שאר הדמויות יתייחסו אליו בצורה טובה יותר. אם הוא יקלל מישהו הדמויות יגיבו בהתאם ויתנהגו אליו בשנאה כל פעם שיעבור בעיירה שלהן. פעולות כמו אכילה של אוכל מסוים או עישון משפיעות ועל ארתור בצורות שונות כמו מדדי החיים והסיבולת שלו.
סוסים הם צורת התחבורה העיקרית. ישנם גזעים שונים, שלכל אחד מהם תכונות שונות. השחקן יכול לגנוב סוסים, או לקנות באורווה. והוא יכול גם לאמן או לאלף סוס פרא כדי להשתמש בו. שימוש מוגבר בסוס יתחיל תהליך חיבור רגשי, אותו ניתן להגביר על ידי הובלה, ליטוף, ניקוי והאכלתו, והשחקן ירכוש יתרונות כשהוא רוכב על הסוס שלו. ניתן להשתמש ברכבות וכרכרות סוסים גם לנסיעה. השחקן יכול לחטוף רכבת נכנסת או רכבת קלה על ידי איום על הנהג או הנוסעים ואז לשדוד את תכולתה או את הנוסעים או לקחת שליטה ברכב.
השחקן יכול גם להיות עד או לקחת חלק באירועים אקראיים בעולם הפתוח. אלה כוללים מארבים, פשעים שבוצעו על ידי אנשים אחרים, תחנונים לסיוע, ירי ברכיבה, הוצאות להורג פומביות והתקפות בעלי חיים ועוד..
במשחק חוזרות מערכות מהמשחק הקודם כמו מד הכבוד ומערכת הקרב שדומה למשחק הראשון. למשחק גם נוספו שיפורים ותוספות למערכות הקיימות (Dead eye System ו-Duels System). במשחק נוספו גם האפשרויות לשחות, לצוד ולדוג. את הפרוות והבשר שמשיגים אפשר למכור בשביל כסף או ליצור מהן כל מיני דברים.
השחקן יכול גם לעלות או לרדת במשקל בהתאם לכמות שהוא אוכל; לדמות בתת-משקל תהיה פחות בריאות אך סיבולת יותר טובה בעוד שדמות עם עודף משקל תוכל לספוג נזק טוב יותר אך תהיה בעלת פחות כושר.
המשחק גם מוסיף את האפשרות להסתפר ולשנות את סגנון השיער ושיער הפנים של הדמות שנשחק איתה. השיער במשחק גדל עם הזמן ואחרי גזירה שלו השחקן יצטרך לחכות עד שיהיה לו מספיק שיער בשביל חלק מהעיצובים. כמו כן שינויים כאלו ישפיעו על התגובות שארתור יקבל מהסביבה בעולם.
יש גם עוד כמה דברים שאפשר לעשות במשחק, כמו ללכת לקולנוע או לתיאטרון, וגם אפשרות להצטלם בסטודיו לצילום, ולקנות בגדים שונים מכובעים עד נעליים ובכך לעצב את הלבוש של הדמות, וגם אפשרות לקנות עיתונים. או למכור פרוות לסוחר וליצור מפרווה בגד, ואף לקנות מתכונים לתחמושת משונה או סתם סכינים וגרזנים וסוגים שונים של נשקים קרים.
עלילה.
חלק מהמאורעות יכולים לקרות בסדר שונה בהתאם למתי השחקן בוחר לבצע כל משימה, בנוסף למשימות זמניות שהשחקן יכול לפספס.
רגעים מסוימים בסיפור יתנו לשחקן את האפשרות לקבל או לדחות משימות נוספות ולעצב את העלילה סביב הבחירות שלו.
פרק ראשון.
המשחק מתחיל כשהכנופיה בורחת מרשויות החוק, לאחר שוד שהשתבש בעיירה "בלאקווטר" והפך לטבח לעבר ההרים המושלגים בצפון המדינה. הכנופיה שאיבדה כמה מחבריה מחפשת מקום מסתור. מייקה, (Micah) חבר בכנופיה מוצא צריף קטן בשלג ודאץ', ארתור ומייקה הולכים לבדוק אותו. אחרי חקירה הם מגלים שבבית מסתתרים חברי כנופיה יריבה "האודריסקל'ס" (O'driscolls) ששדדו קודם לכן את הבית והרגו את האנשים שחיו בו. בבית מתחיל קרב יריות שמסתיים במוות של כל האודריסקל'ס, ארתור נאבק עם האודריסקל האחרון שמגלה לו היכן נמצאים שאר האודריסקל'ס יחד עם מנהיגם ויריבו האישי של דאץ', קולם אודריסקל (colm O'driscolls).
דאץ', ארתור ומייקה נכנסים לבית ומוצאים את סיידי אדלר. אישה שגרה בבית והתחבאה בו כשהאודריסקל'ס הגיעו והרגו את בעלה. הם לוקחים אותה והם חוזרים למצוא את שאר הכנופיה.
בינתיים שאר הכנופיה מוצאת מקום מסתור זמני בעיירת כורים נטושה בשם "קולטר" ומתאקלמת בו ודאץ' יחד עם חוסה, חבר כנופיה וחבר קרוב שלו מנסה לחשוב על תוכנית לברוח מהחוק ולצאת מההרים.
באותו זמן אביגייל אשתו של ג'ון מרסטון פונה אל דאץ' בבקשה למצוא את ג'ון שנעדר כבר כמה ימים. דאץ' שולח את ארתור וחוויאר והם יוצאים לאתר את ג'ון בהרים. ג'ון נמצא חבול ופצוע עם צלקות על פניו אחרי התקפת זאבים וארתור וחוויאר מחזירים אותו למחנה.
דאץ' רוצה למצוא את קולם ושאר האודריסקל'ס שנמצאים קרוב אליהם ולהרוג אותם. הוא יוצא עם הכנופיה ומוצא מחנה של האודריסקל'ס והם רואים שם גם את קולם. הם יוצאים אל המחנה כדי להרוג את כולם ומצליחים להשתלט עליו, אבל קולם מצליח לברוח. הכנופיה חוזרת למחנה ביחד עם שבוי ששמו קירן. הכנופיה מגלה מידע על רכבת בדרום המדינה שהאודריסקול'ס תכננו לשדוד, וכנראה יש בה הרבה כסף והם מחליטים לבצע את השוד בעצמם.
דאץ' מחליט לרדת דרומה ולשדוד את הרכבת והכנופיה יוצאת כולה לדרך. הם מוצאים את הרכבת ושודדים אותה, אבל דאץ' מגלה שלא היה בה מספיק כסף בשביל המטרה שלו. אנשי הרכבת צועקים לכנופיה שהרכבת שייכת לאיל הנפט וסוחר הנשק החזק לויטיקוס קורנוול, אבל דאץ' לא מקשיב והכנופיה בורחת דרומה עם הכסף למקום מחבוא ליד העיירה הצפונית "וולנטיין".
פרק שני.
בתחילת הפרק השני הכנופיה עוברת למחנה חדש ליד העיירה וולנטיין שבצפון המפה.
כשארתור חוזר למחנה מרי בת', טילי וקארן מבקשות ממנו ומאנקל (uncle) לצאת מהמחנה לוולנטיין. אנקל מסכים ויחד עם ארתור הם מסיעים את הבנות לעיירה. בעיירה ארתור נראה על ידי איש שמזהה אותו מהטבח בבלאקווטר וארתור תופס אותו. (במשחק יש אפשרות האם להרוג את האיש או לשחרר אותו, מה שישפיע על מד הכבוד של השחקן). ארתור חוזר לבנות וקארן מספרת לו שהבנק בעיירה מלא בכסף (יותר מבדרך כלל יחסית לעיירה קטנה כמו וולנטיין).
ארתור נכנס לפאב של ולנטיין כדי לדבר עם חוויאר אך אז ביל נכנס ומתחיל קרב מכות. ארתור נאלץ להתמודד נגד אדם שרירי בשם טומי, ומצליח להכניע אותו במכות. ליד הפאב ארתור פוגש בג'וסייה טריילוני (Josiah Trelawny) חבר של הכנופיה, שמגלה ששון שנשאר מאחור אחרי השוד בבלאקווטר ומוחזק בידי צידי ראשים במחנה קרוב לבלאקווטר. ג'וסייה מייעץ לדאץ' לשחרר אותו. דאץ' שולח את ארתור, טריילוני, חוויאר וצ'ארלס לשחרר אותו ואחרי קרב בינם לבין צידי ראשים, הם מסייעים לשון להימלט וחוזרים למחנה.
לאופולד שטראוס, רואה החשבון והמלווה של הכנופיה, מספר לארתור על כמה אנשים שחייבים לכנופיה כסף. ארתור יכול להשיג את החובות שלהם ולהחזיר אותם למחנה. לאחר כמה חובות שנאספו, ארתור הולך לבית של משפחת דאונס, שחייבים לכנופיה כסף. ארתור מכה כמעט למוות את תומאס דאונס, שהלווה מהכנופיה כסף, לאחר שהתברר שהוא לא יכול להחזיר את החוב שלו. ארתור חוזר למחנה ומספר על כך לשטראוס.